שיחה:אברהם אבן עזרא

message: סתירה בתאריך הולדתו בין הגרסה האנגלית והעברית - מי צודק?
replies: text: צריך לציין בערך שיש מחלוקות בעניין. באוצר ישראל כתוב שהוא נולד ונפטר 2-3 שנים יותר מאוחר. יעקב בויקי 08:38, 26 פברואר 2006 (UTC)

message: האם צריך להציג חידות ופתרונן בערך? אני לא חושב כך אריה א 09:45, 31 אוקטובר 2005 (UTC)
replies: text: מסכים בהחלט - כל הפרק "שנינותו של אבן עזרא" אנקדוטלי ומיותר. אפשר לסבם במשפט במקום אחר בערך ולהעביר את הדוגמאות הרבות לויקיציטוט. יוסאריאן • שיחה 16:36, 24 במאי 2009 (IDT)
thread_title:  חידות 

message: כתוב כך:
בשנת תתקנ"א חזר לנרבונה שבצרפת, ומאז מטשטשים עקבותיו. אפשר שלעת זקנה עלה לארץ ישראל.
הוא נפטר ביום 23 בינואר 1164, בשנת 75 לחייו. אין ידוע מקום פטירתו. יש אומרים רומא, יש אומרים קאלאהורה (עיירה בנאבארה, בקרבת מולדתו) או באנגליה. בכתב יד אחד שבספריה הלאומית בוינה מסופר: "וביום שני בר"ח אדר ראשון שנת ד' תתקכ"ז (צ"ל תתקכ"ד) נפטר אבן עזרא ז"ל והוא בן ע"ה וכתב סימן לעצמו בשנת פטירתו כתיבת ידו: ואברהם בן חמש ושבעים שנה בצאתו מחרון אף ה'".
איך יכול להיות שעבר לצרפת בשנת תתקנ"א ועוד לפני זה, בשנת תתקכ"ד נפטר?
(יונתן)
replies: text: תיקנתי לשנת תתקכ"א. דוד שי 19:36, 23 ינואר 2006 (UTC)
thread_title:  סתירה בטקסט! 

message: הסרתי את הקטע הבא:
"
* המשפט הבא, יסודו פסק הלכה על שאלה באשר לזבוב שנכנס לתוך דבש, והאם הדבש כשר למאכל: "פרשנו רעבתן שבדבש נתבער ונשרף!". המשמעות: כיוון שהדבש מרוכז הוא מאכל את הזבוב.
replies: text: המשפט האחרון הוא פלינדרום שניתן לסדרו בצורת אקרוסטיכון ולקרוא אותו בכל הכיוונים, מימין לשמאל, משמאל לימין, מלמטה למעלה ומלמעלה למטה כדלהלן:
      פ ר ש נ ו 
      ר ע ב ת ן 
      ש ב ד ב ש 
      נ ת ב ע ר
      ו נ ש ר ף
"
על פי המוכר לי, קטע זה מיוחס לר' יונתן אייבשיץ, ולא לאבן עזרא.
עוד שאלה, אני מכיר שהוגים את שמו כאִבּן עזרא (בחיריק), בעוד בערך כתוב אֶבּן עזרא (בסגול)
דוד 22:18, 25 בדצמבר 2006 (IST)

text: לגבי ההסרה - טעית ידידי דוד, הקטע מיוחס בהחלט לאבן עזרא שהיה חובב פלינדרומים ידוע ומוכשר. אנא השב אותו למקומו, שן טוב הלילה ומחר תאיר עליך שמש. תודה! ולגבי שאלתך השניה - אִבּן ולא אבן, במשמעות "בן" בצורה הערבית. זוהי טעות נפוצה (אבן גבירול וכאלה). תמרה 22:50, 27 בדצמבר 2006 (IST)
replies: text: :אמנם כבר עברו כמה שנים טובות, והרבה מים זרמו כבר בירדן, אבל היום השבתי את הקטע למקומו. ויקיפד ~ התא הקולי  13:36, 21 ביוני 2010 (IDT)

text: :הקטע נכתב ע"י רב האי גאון, אז הורדתיUhbcrd451 - שיחה 20:37, 20 בדצמבר 2014 (IST)
replies: text: :: החזרתי כי לא מצאתי את המקור ליחוסו לרב האיUhbcrd451 - שיחה 13:32, 6 באפריל 2015 (IDT)
thread_title: הסרת קטע, ועוד שאלה

message: בערך זה מסופר על עבודות רבות של אבן עזרא בתחום המתמטיקה. בנוסף (מה שלא מופיע בערך), אבן עזרא הוא (ככל הידוע לי) מי שהפיץ את שיטת הספירה העשרונית בארצות ערב. אם-כן, מדוע אין שמו מופיע ברשימת המתמטיקאים בפורטל המתמטיקה? (בדף השיחה שם נכתב שזה המקום להעלות את השאלה...)
replies: text: הרחבתי על יצירתו המתמטית של אבן עזרא. הוא לא הפיץ את השיטה העשרונית בארצות ערב, הן משום שלא חי בהן, והן משום שכתב עברית. בתולדות המתמטיקה העולמית כנראה אינו חשוב במיוחד (Boyer מקדיש לו חצי משפט בספרו בן 700 העמודים), ואני משער שלוּ כתב לטינית במקום עברית הייתה חשיבותו גדולה יותר. בתולדות המתמטיקה בקרב היהודים קוראי עברית, אין לפקפק בחשיבותו. דוד שי 20:59, 26 בספטמבר 2007 (IST)
thread_title:  אבן עזרא כמתמטיקאי 

message: שיניתי לאבן עזרא מאחר וזה שמו במשך מאות בשנים. Mort 19:44, 25 בספטמבר 2007 (IST)
thread_title:  אבן עזרא 

message: לא מצאתי פסוק כזה בתנ"ך. נוי - שיחה 18:58, 20 בספטמבר 2008 (IDT)
replies: text: :בספר ויקרא (י"ג י) כתוב: "וְרָאָה הַכֹּהֵן, וְהִנֵּה שְׂאֵת-לְבָנָה בָּעוֹר, וְהִיא, הָפְכָה שֵׂעָר לָבָן; וּמִחְיַת בָּשָׂר חַי, בַּשְׂאֵת". אכן, אין מדובר בציטוט מדוייק אך יש להניח כי הכוונה היא שהשיר מבוסס על פסוקים ולא מצטטם כפי שהם. בהקשר זה, חסר מקורות לציטוטים המובאים, ואם מישהו יכול לבדוק, זה יכול להועיל. אריה א - שיחה 23:24, 20 בספטמבר 2008 (IDT)
© גוגל:
ראשי ראשי - מלכים-ב ד,יט; בן האשה השונמית התאונן שראשו כואב.
"ויאמר אל-אביו ראשי ראשי; ויאמר אל-הנער, שאהו אל-אמו".
דלק אחרי לבן - בראשית לא,לו. 
"וַיִּחַר לְיַעֲקֹב, וַיָּרֶב בְּלָבָן; וַיַּעַן יַעֲקֹב, וַיֹּאמֶר לְלָבָן, מַה-פִּשְׁעִי מַה חַטָּאתִי, כִּי דָלַקְתָּ אַחֲרָי."
ויעבור את הכושי - שמואל-ב יח,כג.
"וַיָּרָץ אֲחִימַעַץ דֶּרֶךְ הַכִּכָּר, וַיַּעֲבֹר אֶת־ הַכּוּשִׁי."
replies: text: ::כל משפט הוא ציטוט מפסוק ? זה הכי קרוב שמצאתי המשתמשים  לעיל צודקים לחלוטין. ציטוט זה לא.
שער ראשי הפך לבן -(אב"ע) -ושער בנגע הפך לבן" -(תנ"ך)
על כן אקרא ראשי ראשי-(אב"ע)- וַיֹּאמֶר אֶל אָבִיו רֹאשִׁי רֹאשִׁי - (תנ"ך) 
הנה דלק אחרי לבן,. -(אב"ע)- וַיִּקַּח אֶת-אֶחָיו עִמּוֹ, וַיִּרְדֹּף אַחֲרָיו דֶּרֶךְ שִׁבְעַת יָמִים,-(תנ"ך)
רץ ויעבור את הכושי.-(אב"ע)- וירץ אחימעץ דרך הככר ויעבר את הכושי.-(תנ"ך)
מקווה שעניין זה יתוקן Azriel1953 • שיחה • י"ד באלול ה'תשע"ג •  19:34, 20 באוגוסט 2013 (IDT)
thread_title:  "שער ראשי הפך לבן" 

message: לי נודע על אבן עזרה בעיקר בגלל היותו הראשון שהבחין והתייחס לאנכרוניזמים בתורה שאינם מתיישבים עם מתן החומש במלואו למשה בהר סיני. Valleyofdawn - שיחה 13:42, 2 בנובמבר 2009 (IST)
replies: text: הוכחות לטענה הזאת? נשמע תמוהה, בלשון המעטה, לאור העובדה שהראב"ע הוא רב אורתודוקסי Dafuki - שיחה 13:07, 19 בספטמבר 2014 (IDT)
replies: text: :אני מקווה להרחיב על כך בקרוב בערך פירוש האבן עזרא, תסתכלו שם בעוד חודש לפירוט. בקצרה - הוא אמר סוד שייתכן שהוא אכן אמירה שמספר פסוקים מהתורה נכתבו מאוחר יותר. ייתכן גם שלא, זה סוד. איתן96 (שיחה) כ"ד באלול ה'תשע"ד 16:46, 19 בספטמבר 2014 (IDT)
replies: text: ::איפה? מקור יהיה תוספת מבורכת. הניסוח המעורפל לא תורם להבנתי :) Dafuki - שיחה 16:36, 21 בספטמבר 2014 (IDT)
replies: text: :::הערפול הוא בכוונה - גם האבן עזרא היה מעורפל מאוד. אני חושש שלתקצר את הסוגייה אי אפשר, וכפי שאמרתי, אכתוב עליה בקרוב ערך. אם תרצה אוכל להפנות אותך למספר מאמרים. איתן96 (שיחה) כ"ו באלול ה'תשע"ד 17:16, 21 בספטמבר 2014 (IDT)
replies: text: ::::אשמח להפניה למאמרים ברי סמכא! אני מודע לשיטתו הרמזנית של הראב"ע ומאוד אוהב אותה, אבל מכאן עד לשם... עוד ארוכה הדרך :) Dafuki - שיחה 02:48, 24 בספטמבר 2014 (IDT)
thread_title:  ביקורת המקרא 

message: בפרק קישורים חיצוניים מופיע בהפנייה לפרוייקט בן יהודה: כתבי הראב"ע, וצריך להיות "שירי ראב"ע", לא הצלחתי לתקן לבד, אנא עזרה. ינון גלעדי - שיחה 08:29, 13 באפריל 2010 (IDT)
replies: text: תיקנתי התבנית, כעת זה בסדר. תודה! Rex - שיחה 12:32, 13 באפריל 2010 (IDT)
thread_title: טעות קטנה

message: ממבט שטחי הערך נראה טוב, ודבר זה עלול להטעות אנשים רבים. למעט ההרחבה הוא גם דורש שכתוב. להלן הנימוקים:
*מכיל טעויות (למשל הסברה כי הראב"ע היה רופא).
*קביעות לא מבוססות. כך למשל: שנת הולדתו, שנת מותו, עיר הולדתו, ועיר מותו אינם ידועים בבירור ויש לדון על כך, ולא לקבוע ולומר באופן סתמי (למשל) "אפשר שלעת זקנה עלה לארץ ישראל". עוד דוג' - נאמר כי יצחק בנו התאסלם, אם כי מעולם לא היתה הסכמה על כך.
* הביוגרפיה מבולגנת, חסרה ומחולקת בצורה לא נכונה.
* אין כמעט אזכור וסקירה על תפקידו כפרשן המקרא - כאחד החשובים שבהם, סגנונו ודרך פרשנותו, תפקידו בביקורת המקרא יחסו לחז"ל ולאחרים בכתביו, ביקורת שהועברה עליו, המחלוקות בזיהוי ספריו; מפרשי הראב"ע.
* אין כמעט סקירה של עבודתו כאסטרונום וכאסטרולוג ועל חשיבותו באותה עת, למעט אולי אזכור על מחלוקתו עם הרמב"ם בעניין האמונה באסטרולוגיה.
* אין סקירה על היותו מדקדק ועל ספרי הדקדוק שכתב (דבר שבא לידי ביטוי גם בפרשנותו).
* חסר מידע על תפקידו כפילוסוף (מהדורות מבוארות של כתביו בעניין ראו אור בשנים האחרונות).
* אין מידע על שירת הקודש שכתב ועל חשיבות שיריו אלו (מעל ארבע מאות שירים. אגב, בפרוייקט בן יהודה חסרים שמות של שירים רבים).
* יש מידע חלקי על יחסו למשוררים אחרים אך הוא לא כתוב בצורה אנציקלופדית.
* על שירת החול וחסר מידע ניתוחי וספרותי (כפי שחסר לצערנו אצל שאר חבריו משוררי ספרד), אמנם יש סקירה של ייחודו בפרק השנינות אך פרק זה כתוב בצורה ביזארית ויש לשכתבו; כאשר את עניין החידות, השחמט, חידודי הלשון והפלינדרומים יש להעביר לפרק אחר.
* לרשימת "לקריאה נוספת" הכרחיים שכתוב ועריכה; ניתן לחשוב ממנה כי הראב"ע היה מתמטיקאי בלבד; ואילו מאות ספרי מחקר  העוסקים בראב"ע מזוויות אחרות לא מוזכרים (ברוּר כי יש לברור את המתאימים).
* ככלל, הערך אינו אסתטי, אך ניתן להשקיע מחשבה ולמצוא תמונות הקשורות לנושאי הערך (או לחפש, על אף כי מספרן של אלו הקשורות אל הראב"ע ישירות מועט מאוד) - למשל, תמונה של זבוב בחבית דבש (בהתאם לפלינדרום "פרשנו רעבתן שבדבש נתבער ונשרף").
יש לציין כי מלבד העובדה שכל כתבי הראב"ע חופשיים לכול דורש, ישנו מידע רב עליו גם כן חופשי מזכויות יוצרים, וחלקו אף נגיש דרך האינטרנט. אין ביכולתי לסדר את הערך כעת (ודרושה עבודה יסודית), אך כנראה לקראת סוף השנה העברית אוכל להפנות לכך, אם לא יקדימו אותי אחרים. לבינתיים אינני רואה ברירה אלא לשים תבניות מתאימות בראש הדף.  LianRad - שיחה 03:35, 3 במאי 2010 (IDT)
replies: text: ועל כך כבר אמרו חז"ל: "במקום שאין אנשים השתדל להיות איש". דוד שי - שיחה 07:51, 17 באוקטובר 2010 (IST)
replies: text: :"היום קצר והמלאכה מרובה והפועלים עצלים..."  LianRad - שיחה 15:23, 24 בינואר 2011 (IST)
thread_title:  לשכתוב ולהרחבה 

message: פעם ראיתי כתוב שראב"ע נהרג עקה"ש. לא ידוע לי איפא זה כתוב, אבקש מציבור הקוראים להגיב אם ידוע לכם פרטים או מקורות.
thread_title:  קידוש הש-ם 

message: כפי שכתוב כעת, יש כשל לוגי בערך, שכן מובא דברי הא"ע שתוקף את יצחקי על זה שהעלה על דעתו שחלק בתורה נכתבה בימי יהושפט, וכהמשך לכך טען שפינוזה שהאבן עזרא לא האמין בקדמות התורה, סתירה פנימית בלע"ז. טיפוסי - שיחה 19:51, 6 במאי 2010 (IDT)
replies: text: תשאל את שפינוזה. אבל האמת שאין סתירה ושפינוזה אומר שהוא הסתיר את עמדתו. צריך להוסיף כאן את דברי הצפנת פענח. ניתן להעתיקם מתורה. תודה. עדירל - שיחה 20:54, 6 במאי 2010 (IDT)
replies: text: :אילו רק היה אפשרי הייתי אומר לשפינוזה כמה דברים נוספים, לגבי זה אין בליבי ספק ששפינוזה לא ציטט את הקטע הזה כתומך לתיאוריה שלו על האבן עזרא, זו שגיאה בולטת, אבל ניתן לזה עוד קצת זמן, ואגב כותרת המקטע צריכה להיות משהו אחר לא "קדמות התורה" שכן השאלה העיקרית היא מי חיבר את התורה, ולא עד כמה היא קדומה, כמו למשל השאלה בקדמות העולם. טיפוסי - שיחה 09:50, 7 במאי 2010 (IDT)
thread_title:  קדמות התורה 

message: בערך זה יש לכתוב גם על יחס פרשנים מאוחרים יותר לפירושו. זה כולל גם את הטענה לזיופים בכתביו. אכן ראוי שהדברים ייכתבו בהקשרם ויובאו דעות אחרות, אבל אין סיבה למחוק את הדברים עד לכתיבה זאת. עדירל - שיחה 03:41, 16 במאי 2010 (IDT)
replies: text: ברחוב מולי יש הומלס, הוא סבור שאת פרק א' וב' בבראשית המספר לכאורה על בריאה בששה ימים בניגוד לידע הגיאולוגי הקיים בידינו כיום - הכניס תלמיד טועה ושונא ישראל. להכניס את דבריו לויקיפדיה לערך בראשית? אני מתנגד להכנסת הקטע כל עוד ואין לו תימוכין אקדמיים, אפשר יהיה להכניסו בינתיים רק בפסקה העוסקת בתגובות של היהדות הרבנית לדבריו.  Rex מחוץ לחשבון 10:36, 16 במאי 2010 (IDT)
replies: text: :ישראל, אל תעשה מעצמך צחוק. מדובר על פירוש מלפני לפחות מאתיים שנה שנלווה על פירוש האבן עזרא באחת המהדורות המרכזיות. הדרך לטפל בזה זה להרחיב את הערך, לכתוב על פירושי אבן עזרא השונים ולכתוב גם פסקה על פירוש אבי עזר ומגרעותיו . אז אכן מגיע לך תודה על כך שהערת את ענינו שהפסקה דורשת תיקון, אבל היה יותר עוזר, ועושה פה אוירה יותר טובה, עם במקום לעסוק במחיקות ובהכנסת דברים שלא בהקשר הנכון, היית עוסק בהכנסת דברים להקשרם הנכון והרחבה על פי מקורות. אני לא יכול לעשות הכל ולא להיות גננת של שניכם. גם פעילותך כאנונימי מאוד מקשה על המעקב אחריך ומחייבת שתנהג ביתר אחריות. עדירל - שיחה 10:56, 16 במאי 2010 (IDT)

text: :יש הבדל בין הומלס לבין מי שחיבר ספר פרשנות רבני מסודר לא"ע (במקרה זה ר' שלמה הכהן מליסא), ובפרט ספר שנדפס כבר מספר פעמים. אפשר ורצוי להתייחס בהסתייגות לדבריו, אולי גם להעביר את זה לפרק אחר בערך, אך להתעלם מטענה ברורה של "פרשן קלאסי" של רעב"א זו לענ"ד פגיעה בקוראים. ‏DGtal‏ 10:57, 16 במאי 2010 (IDT)
replies: text: :::אבל על סמך מה הוא טוען זאת? ידיעה שהיתה לפניו? או הקושי להניח שהאבן עזרא אמר דברים אלו? כי אם זה בגלל האפשרות האחרונה, אזי משפט כמו "טענות לזיוף" אינו נכון, אם כבר "קונספרציות". בקיצור: אני נגד הכותרת הקודמת, ונגד הצגת הדברים כ"טענה לזיוף", מסכים שיש להכניס הדברים לערך במסגרת התגובות של היהדות הרבנית לדברים, כדברי DGtal. Rex מחוץ לחשבון 13:14, 16 במאי 2010 (IDT)
replies: text: ::::אז למה כל פעם אתה עושה את החיים קשים? אנחנו פה כדי לכתוב אנציקלופדיה לא כדי להלחם. המלחמות האלו סוחטות כוחות סתם. עדירל - שיחה 13:18, 16 במאי 2010 (IDT)
replies: text: ::::::מסכים אתך, להבא אוודא אתך ישירות את הנושא לפני. Rex מחוץ לחשבון 21:24, 16 במאי 2010 (IDT)
thread_title: הקטע על זיוף בפרושו

message: "בתקופה השנייה בחייו (ד'תת"ק-ד'תתקכ"ד, 1164-1140) כתב כמעט את כל ספריו, תוך שהוא נודד במדינות אירופה הנוצרית. הוא נשא בגאון את הכינוי "אברהם הספרדי", תוך שהוא כותב בעברית ובכך מפיץ את חוכמת יהדות ספרד וצפון אפריקה, אשר הייתה כתובה ברובה בערבית-יהודית"
מה זאת אומרת ערבית-יהודית?... אולי התכוונתם ערבית-עברית... לא?...
replies: text: הכוונה לערבית שנכתבה באותיות עבריות (ראה דוגמה מכתב ידו של הרמב"ם כאן). ואולי גם לניב שהוא היה ייחודי לקהילה היהודית והיה שונה מהערבית שדוברה באזורים אחרים. Rex - שיחה 22:05, 28 ביולי 2010 (IDT)
thread_title:  "התקופה השנייה בחייו" 

message: http://www.daat.ac.il/daat/shabat/luach/igeret-2.htm
thread_title:  נוסח אגרת השבת 

message: אני מעביר הערה שכתב משתמש:המסגר בתוך הערך: על פי שירו בבואו לספוד לבנו במילים אבי הבן קרב לספוד כי אל ממך רחק את בנך יחידך אשר אהבת את יצחק משמע שהיה לו רק בן אחד ,ואולי השאר מתו,אבל מדוע לא נמצא הספדם, קשה לקבוע על סמך אמירתו בשמות ואני ניסית חמש פעמים אפשר על לידותיהם של אחרים קרוביו , אם כי קשה אז לקבוע רגע ההריון. אני-ואתה • שיחה 20:30, 23 בינואר 2011 (IST)
replies: text: ע"פ השלמותיו של פליישר ב"תולדות השירה העברית בספרד הנוצרית ובדרום צרפת", עמ' 83-85, יש צורך לראות את השיר "אבי הבן קרב לספוד" כהספד כללי ולא כתעודה אוטוביוגרפית. בכול מקרה, על הערך מתנוססת תבנית "לעריכה", והקביעות חסרות המקור (ובין היתר אלו המבוססות בעקיפין על מקורות שכיום נחשבים לא מהימנים) הן חלק מהסיבות לכך. LianRad - שיחה 15:23, 24 בינואר 2011 (IST)
thread_title:  מספר בניו 

message: שיניתי את סדר הערך כך ש"פירושו למקרא" יופיעו לפני התעסקותו במתמטיקה ושירה, וזאת מכיוון שרוב פרסומו של ראב"ע הוא מפירושו לתורה וזה הנושא העיקרי שבו צריך לעסוק הערך לדעתי. אם זאת, במשנת חייו של ראב"ע גם התכונה והבלשנות היוותה חלק ניכר ביותר, אך אין ספק שקורא הערך צריך להכיר את ראב"ע קודם כל מפירושו למקרא.עמוס מימון - שיחה 10:15, 27 ביוני 2012 (IDT)
thread_title: סדר העדיפויות 

message: בערך ריה"ל כתוב שזה כנראה לא נכון. --Shlomo - שיחה 00:37, 6 במאי 2013 (IDT)
replies: text: גויטיין העלה את האפשרות הזו באחד ממאמריו בעקבות תעודות שהתגלו בגניזת קהיר. עזרא פליישר נטה לקבלה, ואילו אחרים, כמו חיים שירמן וישראל לוין, דחו אותה. LianRad - שיחה 02:11, 9 במאי 2013 (IDT)
thread_title:  לגבי נישואי בנו יצחק עב"ל בתו של ריה"ל 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://proppentrecker.xoom.it/Reime%20und%20Gedichte%20von%20David%20Rosin.pdf
** In אברהם אבן עזרא on 2013-09-12 22:31:29, 404 Not Found
** In אברהם אבן עזרא on 2013-09-15 22:09:17, 404 Not Found
** In אברהם אבן עזרא on 2013-09-19 22:29:41, 404 Not Found
** In אברהם אבן עזרא on 2013-09-24 11:30:17, 404 Not Found
--Matanyabot - שיחה 14:30, 24 בספטמבר 2013 (IDT)
thread_title:  קישור שבור 

message: על פי הידוע האבן עזרא חי בלוקה, לומברדיה. האם בשעתו עיר המחוז הזו, שכיום היא בת טוסקנה, היתה בשליטת אנשי לומברדיה? או שמדובר בשתי ערים שונות? אם האיזור בטוסקנה לא נשלט בעבר בידי מושלי לומברדיה, הרי שהאזכור כאילו חי האבן עזרא בלוקה, טוסקנה, הוא שגוי. לא היה סיפק בידי לבדוק זאת עכשיו ביקורת - שיחה 18:21, 16 בנובמבר 2013 (IST)
thread_title:  חייו של האבן עזרא בלוקה - טוסקנה או לומברדיה??? 

thread_title:  למה ביטלת את עריכותיי? 

message: כמחבר הפירוש אהל יוסף כתוב רבי יוסף טוב עלם בתוספת הפנייה לר"י טוב עלם הקדמון שהוא בבירור אינו מחבר הפירוש(הוא נפטר קודם לידת האבן עזרא), נא לתקן הפנייה זו(אני חדש בויקיפדיה ועדיין לא יודע איך לתקן את זה), תודה מראש למתקן.
replies: text: שלום לך. תיקנתי. אתה מוזמן לכתוב את הערך על ידי לחיצה על הטקסט האדום המופיע כעת בערך.
thread_title:  הפירוש אהל יוסף 

message: הערך זקוק להגהה רצינית. התחלתי במלאכה כמידת יכולתי והגהתי כמה פיסקאות. בברכה עמיחירושלים - שיחה 09:47, 19 בפברואר 2015 (IST)
replies: text: תודה. תבורך. עבודה יפה. מישהו תכנן לטפל בערך הזה ולהפוך אותו למומלץ, אבל איני זוכר כעת מי. מן הסתם הדף ברשימת המעקב שלו, והדבר יהווה לו תזכורת. ביקורת - שיחה 09:52, 19 בפברואר 2015 (IST)
thread_title:  הגהה 

message: עם כל הכבוד לממצא האחרון בצפת אבל זה עדיין לא עבר בדיקת חוקרים מומחים שיאששו זאת. לא מתאים להכניס את זה כרגע לערך יש להמתין להתבהרות הממצא.ש. גולן - שיחה 23:02, 22 במרץ 2017 (IST)
thread_title:  מקום קבורתו בצפת?? 

message: ערך מושקע. תודה.
[הערה אחת: בפסקה "פרושו לתורה" מופיע:
"אבן עזרא כתב את פירושו לתורה תמורת תשלום ומסיבה זו הוא כתב את הפירוש כמה פעמים, כל פעם מחדש לאדם ששילם לו"
משפט זה נראה מוזר, והוא חסר מקור]. עובד השם - שיחה 21:46, 30 באפריל 2017 (IDT)
replies: text: אבן עזרא ככל הנראה העלה על הכתב פירושים שונים בעבור קהילות שונות בהן ניסה להשתקע, זו אחת הסיבות לכך שטרח וחזר בפירושו ספרים מסוימים מספר פעמים. יש מישהו שאינו מתפרנס מייתרונו הייחסי? אבן עזרא למיטב הידיעות התפרנס בדוחק.Dovole - שיחה 06:20, 1 במאי 2017 (IDT)
thread_title:  משוב מ-30 באפריל 2017 

message: הוספתי בערך, שהאבן עזרא הגיע לארץ ישראל, כפי המשתמע מדבריו בספר שמות.  שחזר את עריכתי בטענה שייתכן שהוא ראה את הספרים בחו"ל, והפנה לעיון בהמשך הערך.אז ככה: א. האבן עזרא מדבר על פגישה עם חמשה עשר מזקני טבריה, מי שרוצה להאמין שהם הגיעו יחד עם הספרים לפגוש את האבן עזרא במקום כלשהו - שיבושם לו. ב. הניסוח הנוכחי, המדבר רק על עדות מפוקפקת של "צפנת פענח" (המוסיף פרט שאכן אין לו מקור, שהאבן עזרא גם נפטר שם), מוזר ומגוחך, כאשר זאת היא המשמעות הפשוטה של דברי האבן עזרא. ג. בעיון בהמשך הערך לא מובן מה רצה יחיאל משם, בהמשך מדברים רק על מקום פטירתו וקבורתו. איש גלילי • שיחה • ב' באדר ה'תש"ף • 18:21, 27 בפברואר 2020 (IST)
replies: text: א-ב. איני יודע היכן ראית פגישה עם חכמי טבריה, הוא רק מציין מה ששמע עליהם. ראב"ע מספר שראה את ספרי חכמי טבריה, ומציין (כדי לחזק את אמיתות הנוסח) את מה שידוע לו שהם "נשבעו" שהגיהו את הספר שלוש פעמים וכו'. ג. בהמשך הערך מובא: "יש הטוענים שנפטר בארץ ישראל, על פי דברי צפנת פענח לעיל ועל פי טקסט שכתב וממנו עולה כי שהה בארץ ישראל: ראיתי ספרים שבדקום חכמי טבריה...". אם כך הטענה גם מוזכרת כבר בערך ואין צורך לכופלה. יחיאל - שיחה 01:17, 28 בפברואר 2020 (IST)
replies: text: :טוב, אני מבין שזה ענין של גישה פרשנית, וייתכן שאתה צודק. מכל מקום, חושבני ש שזה מגוחך להביא את הראיה הזאת רק לגבי פטירתו בארץ ישראל (שלזה אין זו ראיה), ולא לגבי שהותו בארץ ישראל. איש גלילי • שיחה • ו' באדר ה'תש"ף • 23:48, 1 במרץ 2020 (IST)
replies: text: ::נכון, עדיף באמת להביא את זה בהקשר למסעותיו (בפרק על ארץ ישראל). כמובן שגם בהמשך יש לציין שיש הגורסים שגם נפטר ברץ ישראל. תודה. יחיאל - שיחה 13:43, 2 במרץ 2020 (IST)
thread_title:  האם האבן עזרא הגיע לארץ ישראל 

message: בקישורים חיצונים יש כמה קישורים שבורים, להסירם? מתייג את . המאו"ר - שיחה 11:14, 23 במאי 2021 (IDT)
replies: text: מה שלא מצאתי בגוגל הסרתי. דרדק • שיחה • י"ב בסיוון ה'תשפ"א • 14:26, 23 במאי 2021 (IDT)
replies: text: :מעולה. המאו"ר - שיחה 15:08, 23 במאי 2021 (IDT)
thread_title:  קישורים שבורים 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://faculty.biu.ac.il/~barilm/articles/publications/publications0089.html נמצא כקישור שבור. מומלץ להוסיף https://web.archive.org/web/20140907150134/https://faculty.biu.ac.il/~barilm/articles/publications/publications0089.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 01:35, 5 ביוני 2023 (IDT)
thread_title:  נמצאו קישורים חיצוניים שצריכים תיקון (יוני 2023) 

message: הכנסתי לערך את המקור לטענה על מותו על קידוש השם. בסוף הפרק: מותו. נא להכניס טקסט זה למעלה בדף שיחה זו לפרק: קידוש השם. המכשיר שלי לא מאפשר לי. 2A00:C280:101:2F:FAB5:6006:1028:94‏ 16:40, 7 בפברואר 2024 (IST)
thread_title:  מוות על קידוש השם 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www-jstor-org.ezproxy.bgu.ac.il/stable/23607892?sid=primo&seq=1 נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:20, 8 במרץ 2024 (IST)
thread_title:  נמצאו קישורים חיצוניים שצריכים תיקון (מרץ 2024)